Lalu Muhammad Zohri

Lalu Muhammad Zohri (født 1. juli 2000) er en indonesisk friidrettsutøver som konkurrerer i sprintløp. Han vant 100 meter under U20-VM i friidrett 2018.

Idrettskarriere

2017 
Zohri vant 200 meter under det indonesiske juniormesterskapet i friidrett 2017.

2018 
Indonesia arrangerte en turnering foran Asialekene, og Zohri kom der på andreplass på 100 meter, og var med på stafettlaget som vant 4 x 100 meter stafett. Han vant 100 meter under Rafer Johnson&Jackie Joyner-Kersee Invitational i USA i april, og kom på andreplass under Mt. SAC Relays. I Juniorasiamesterskapet i friidrett 2018 vant han 100 meter, med tiden 10,26. 

Han deltok i U20-VM i friidrett 2018, og vant der 100 meter med ny personlig rekord og indonesisk juniorrekord på 10,18 sekunder. Dermed ble han den første utøveren fra Indonesia som vant en medalje under Junior-VM i friidrett noensinne. Han deltok i Asialekene 2018, og kom der på sjuendeplass på 100 meter.

2019 
Han deltok på 100 meter under VM i friidrett 2019 der han ble slått ut i forsøksheatene.

2021 
I 2021 representerte han landet sitt under Sommer-OL 2020 i Tokyo på 100 meter der han ble utslått i førsøksheatet.

Referanser

Eksterne lenker 
 
  Profil hos Asialekene 2018 

Indonesiske sprintere
Juniorverdensmestere i friidrett
Deltakere for Indonesia under VM i friidrett 2019
Deltakere for Indonesia under VM i friidrett 2022
Deltakere for Indonesia under Sommer-OL 2020
Friidrettsutøvere under Sommer-OL 2020
Deltakere for Indonesia under VM i friidrett innendørs 2022
Deltakere for Indonesia under Asiamesterskapet i friidrett 2019